Til eiere av egenkapitalbevis i Sparebank 1 BV som tidligere eide egenkapitalbevis i Sparebank 1 Nøtterøy-Tønsberg

Tønsberg, den 22. mars 2018

til eiere som pr 31.12.2016 var eier av EgenkapitalbeviS i sparebank 1 nøtterøy-Tønsberg

fusjon av sparebank 1 nøtterøy-tønsberg med sparebank 1 bv – egenkapitalbeviseiernes skattemelding for inntektsåret 2017

SpareBank 1 Nøtterøy-Tønsberg ble fusjonert inn i Sparebank 1 BV med virkning fra 1. januar 2017.

**Virkning for private eiere av egenkapitalbevis**  
For private eiere (fysiske personer) har Finansdepartementet fattet eget vedtak om skattefritak ved bytte av egenkapitalbevis i SpareBank 1 Nøtterøy-Tønsberg til egenkapitalbevis i Sparebank 1 BV. Byttet anses derfor ikke som realisasjon (salg). For eiere med forhåndsutfylt skattemelding vil det derfor ikke fremkomme noen transaksjon og det vil ikke fremkomme gevinst eller tap i skattemeldingen eller i ”*Oppgave for aksjer og egenkapitalbevis for 2017*” (RF-1088).

*Du trenger ikke foreta deg noe for å benytte deg av skattefritaket ved fusjonen.* Da gjelder også vilkårene for skattefritak om at skattemessige inngangsverdier, ervervstidspunkter og skattemessig innbetalt kapital på egenkapitalbevis i Sparebank 1 Nøtter-Tønsberg videreføres på de egenkapitalbevis i Sparebank 1 BV som du mottok som vederlag for dine egenkapitalbevis i SpareBank 1 Nøtterøy-Tønsberg.

**Private eiere som ikke vil benytte seg av skattefritaket**  
Siden børskurs på egenkapitalbevis i Sparebank 1 Nøtterøy-Tønsberg var på det historisk høyeste 30. desember 2016 med kr 133 pr egenkapitalbevis, antar vi at samtlige eiere av egenkapitalbevis i Sparebank 1 Nøtterøy-Tønsberg hadde latent gevinst på sine egenkapitalbevis og derfor ønsker skattefritak og ikke ønsker å endre noe av det som fremkommer i den forhåndsutfylte skattemeldingen.

Vi vil likevel opplyse om at loven gir eier av egenkapitalbevis adgang til å velge å ikke benytte seg av skattefritaket, og derved kreve gevinstbeskatning eller tapsfradrag dersom det skulle foreligge tap pr 30. desember 2016. Til slutt i dette brevet gis en oversikt over fremgangsmåten for den som ikke ønsker å benytte seg av skattefritaket og/eller ønsker å kreve fradrag for tap.

**Virkning for selskapsaksjonærer**For selskapsaksjonærer (aksjeselskaper mv) er en eventuell gevinst ved fusjonen skattefri etter reglene i fritaksmetoden, og et eventuelt tap er ikke fradragsberettiget.

**Er du usikker på om det foreligger gevinst eller tap?**

Hvis du er usikker på hvilke skattemessige verdier som er fastsatt, og om du har gevinst eller tap pr 30. desember 2016, vil det ligge detaljert informasjon om dette i Min meldingsboks i Altinn "*RF-1088D Aksjer og egenkapitalbevis 2017 - Detaljert 2017*".

Dette informasjonsbrevet er også tilgjengelig på bankens nettside.

**For deg som ønsker å kreve fradrag for tap**

Tap foreligger hvis din skattemessige inngangsverdi (kostpris) på egenkapitalbevisene var høyere enn børskurs 30. desember 2016 på kr 133.

Skulle du ha egenkapitalbevis med høyere inngangsverdi enn kr 133, og dermed tap på dine egenkapitalbevis pr 30. desember 2016, er det normalt fordelaktig å kreve tapsfradrag for 2017. For å kunne kreve tapsfradrag må følgende foretas:

1. Eier må beregne skattemessig tap basert på børskurs på kr 133pr aksje. Har du mottatt skjema **RF-1088,** må dette korrigeres. I rettledningen til **RF-1088** finner du eksempler. Beregnet tap føres i skattemeldingen **post 3.1.8/3.3.8** og korrigert skjema RF-1088 må sendes pr post til den adresse som fremkommer på skjemaet.
2. Har du ikke mottatt skjema **RF-1088**, skal du fylle ut skjema **RF-1059 –** ”*Aksje- og andelsoppgave over inngangsverdi, utbytte og realisasjon for 2017*”. RF-1059 skal leveres sammen med skattemeldingen og netto tap føres i skattemeldingen **post 3.1.10/3.3.10**.
3. Eiere som ønsker å kreve tapsfradrag skal gi følgende opplysning i **post 5.0**: "*Post 3.3.8: Det kreves fradrag for tap på egenkapitalbevis i SpareBank 1 Nøtterøy-Tønsberg som følge av (ikke skattefri) fusjon pr 1.1.2017.”*
4. Det er ikke mulig å kreve tapsfradrag på noen egenkapitalbevis og kontinuitet (skattefrihet) på andre egenkapitalbevis. Hvis du velger å ikke benytte deg av skattefritaket, vil derfor hele beholdningen anses solgt og gevinst/tap vil bli beregnet under ett. Anmodning om tapsfradrag / gevinstbeskatning er endelig.

Med vennlig hilsen

For SpareBank 1 BV

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Per Grøtterød Steinar Schjesvold

Banksjef Finans Ass. banksjef Finans

[per.grotterod@sparebank1.no](mailto:per.grotterod@sparebank1.no) steinar.schjesvold@sparebank1.no

913 22 138 40 28 19 66